CELEX: 32013D0494
Language: fi
Date: 2013-10-09 00:00:00
Title: 2013/494/EU: Komission päätös, annettu 9 päivänä lokakuuta 2013 , Suomen Euroopan parlamentin ja neuvoston direktiivin 2006/42/EY 11 artiklan mukaisesti toteuttamasta toimenpiteestä, joka koskee porkkanoiden ja kyssäkaalin ruuvikuljetinta (tiedoksiannettu numerolla C(2013) 6392)  ETA:n kannalta merkityksellinen teksti

11.10.2013   
            
            
               FI
            
            
               Euroopan unionin virallinen lehti
            
            
               L 270/5
            
         KOMISSION PÄÄTÖS,
   annettu 9 päivänä lokakuuta 2013,
   Suomen Euroopan parlamentin ja neuvoston direktiivin 2006/42/EY 11 artiklan mukaisesti toteuttamasta toimenpiteestä, joka koskee porkkanoiden ja kyssäkaalin ruuvikuljetinta
   (tiedoksiannettu numerolla C(2013) 6392)
   (ETA:n kannalta merkityksellinen teksti)
   (2013/494/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan,
   sekä katsoo seuraavaa:
   
               (1)
            
            
               Suomen viranomaiset ilmoittivat komissiolle ja muille jäsenvaltioille direktiivin 2006/42/EY 11 artiklan 2 kohdassa säädetyllä menettelyllä toimenpiteestä, joka koskee tyyppiä TSF 350 olevan porkkanoiden ja kyssäkaalin ruuvikuljetinta, jonka valmistaja on Cabinplant A/S, Foresbjergvej 9, 5683 Haarby, Tanska. Koneessa oli CE-merkintä, ja sen mukana oli EY-vaatimustenmukaisuusvakuutus.
            
         
               (2)
            
            
               Perusteluksi toimenpiteelle ilmoitettiin se, että kone ei täytä direktiivin 2006/42/EY liitteessä I vahvistettuja seuraavia olennaisia terveys- ja turvallisuusvaatimuksia:
               
                           —
                        
                        
                           1.3.7 – Liikkuvista osista aiheutuvat riskit
                        
                     
                           —
                        
                        
                           1.3.8 – Suojaustavan valinta liikkuvista osista aiheutuvan riskin torjumiseksi
                        
                     
                           —
                        
                        
                           1.4.2.2 – Toimintaankytketyt avattavat suojukset
                        
                     
                           —
                        
                        
                           2.1.1.d ja e – Elintarvikekoneet – puhdistus.
                        
                     
         
               (3)
            
            
               Toimenpiteen taustalla oli koneen puhdistuksen aikana tapahtunut onnettomuus, jossa käyttäjä on työntänyt kätensä kuljettimen puhdistusputkeen poistaakseen sinne juuttuneet vihannekset ruuvin pyöriessä, jolloin hänen sormensa vahingoittuivat. Läppä, joka estää pääsyn puhdistusputkeen, oli kiinteä suojus. Koska se on avattava useita kertoja päivässä puhdistusta varten, Suomen viranomaisten mukaan olisi asennettava toimintaankytketty avattava suojus. Suomen viranomaiset totesivat lisäksi, ettei konetta voitu puhdistaa tehokkaasti sen ollessa pysähdyksissä, kuten ohjeissa edellytetään.
            
         
               (4)
            
            
               Direktiivin 2006/42/EY 11 artiklan 3 kohdan mukaisesti komissio pyysi valmistajaa Cabinplant A/S esittämään huomautuksensa toimenpiteestä. Valmistaja vastasi, että tyypin TSF 350 ruuvikuljettimen oli suunnitellut ja valmistanut tavarantoimittaja ja että Cabinplant A/S oli ostanut sen asennettavaksi integroituun järjestelmään. Valmistaja ilmoitti, että jos tämän tyyppisiä ruuvikuljettimia jatkossa ostetaan, valmistaja varmistaa, että ne ovat direktiivin 2006/42/EY vaatimusten mukaisia.
            
         
               (5)
            
            
               Suomen viranomaisten toimittaman näytön ja valmistajan antamien huomautusten tarkastelu vahvistaa, että tyypin TSF 350 ruuvikuljetin, jossa ei ole toimintaankytkettyä avattavaa suojusta, joka estää pääsyn puhdistusputkeen ruuvin pyöriessä, ei täytä direktiivin 2006/42/EY liitteessä I olevia olennaisia terveys- ja turvallisuusvaatimuksia ja että tämä vaatimustenvastaisuus aiheuttaa käyttäjille vakavan loukkaantumisvaaran,
            
         ON HYVÄKSYNYT TÄMÄN PÄÄTÖKSEN:
   1 artikla
   Suomen viranomaisten toteuttama toimenpide, jolla kielletään tyypin TSF 350 ruuvikuljettimen, jossa ei ole toimintaankytkettyä avattavaa suojusta, joka estää pääsyn puhdistusputkeen ruuvin pyöriessä, saattaminen markkinoille, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä lokakuuta 2013.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EUVL L 157, 9.6.2006, s. 24.